Irreplaceable

Irreplaceable on yhdysvaltalaisen laulaja-lauluntekijä Beyoncén kappale hänen toiselta studioalbumilta B’Day (2006). Kappaleen on kirjoittanut Shaffer ”Ne-Yo” Smith, Stargate, Espen Lind, Amund Bjørklund ja Beyoncé sekä tuottanut Stargate ja Beyoncé. Columbia Records julkaisi kappaleen albumin toisena singlenä 23. lokakuuta 2006. Yhdysvalloissa kappale oli albumin kolmas single. Kappaleen sanoitukset kertovat parisuhteen rikkoutumisesta uskottoman miehen takia ja se sisältää viestin naisten voimaantumisesta. 

Singlestä tuli Beyoncén neljäs listaykkönen Yhdysvalloissa ja B’Day -albumin menestykkäin pysyen Billboard Hot 100 -listan ykkösenä 10 peräkkäistä viikkoa. Kappale on myynyt Yhdysvalloissa tuplaplatinaa. ”Irreplaceable” oli Beyoncén toinen kappale, joka saavutti 200 miljoona radiokuuntelijaa vuonna 2006. Single oli vuoden 2007 suosituin kappale Yhdysvalloissa. 

Kappaleen musiikkivideon ohjasi Anthony Mandler, ja se sisältää Beyoncén vain naisista koostuvan yhtyeen Suga Maman ensiesiintymisen. Video oli mukana vuoden 2007 B’Day Anthology Video Album -julkaisulla. American Society of Composers, Authors and Publishers (ASCAP) tunnisti kappaleen vuoden 2007 eniten esitettynä kappaleena. 

 Tuotanto 
”Irreplaceable” kirjoitettiin alun perin Chrisette Michelelle. Tuotantoduo Stargate ja laulaja-lauluntekijä Ne-Yo olivat kirjoittaneet Beyoncén toiselle studioalbumille B’Day, mutta kappaleen sävel ei sopinut Beyoncén äänelle ja Ne-Yo oli kirjoittanut sanoitukset miehen näkökulmasta. Ne-Yo kirjoitti kappaleen country-tyyliin ajatellen kirjoituksen aikana kantrilaulaja Shania Twainia ja Faith Hilliä. Kun Ne-Yo kuuli kappaleen soitettavan kitaran kanssa, se kuulosti hänen mielestä countryltä. Rumpujen lisäämisen jälkeen kappaleseen saatiin R&B-vivahde. 

Stargaten työskennellessä Ne-Yon kanssa he äänittivät kappaleen miehen äänellä. He kuitenkin ajattelivat, että kappale kuulostaisi paremmalta naisen laulamana ja Ne-Yo ajatteli että naisen laulamana kappale olisi voimaannuttava. Stargaten jäsen Mikkel S. Eriksen kertoi, että naisen ehdottaminen laulajaksi oli tuotantopäällikön idea. Beyoncén työstäessä B’Day -albumia ”Irreplaceable” -kappaleen demoversio esiteltiin hänelle. Kappale ei kuitenkaan näkynyt sopivan albumille, koska sen oli tarkoitus olla ”klubialbumi”. Hän pyysi kappaleeseen muutoksia, kuten rumpujen lisäämistä ja kappaleen laulamista korkeammalta kuin demossa. Ne-Yo kertoi MTV:n haastattelussa, että ”Beyoncélla oli asioita, joita hän halusi sanoa”.

 Kiista laulunkirjoittajuudesta 
oikea|pienois|R&B-laulaja Ne-Yo kirjoitti ”Irreplaceable” kappaleen kaikki sanat.
Kappaleen laulunkirjoittajuus nousi kiistanaiheeksi. Ne-Yo kertoi MTV:lle: ”Ilmeisesti Beyoncé oli kertonut konsertissaan, että hän kirjoitti kappaleen kaikille naisilleen. Kappale tehtiin yhdessä, minä kirjoitin kaikki sanat. Hän auttoi minua melodian, harmonioiden ja lauluosuuksien kanssa, joka tekee siitä yhteiskappaleen.” Vuonna 2011 Ne-Yo kertoi kirjoittaneensa kappaleen alun perin itselleen, mutta ajatteli, että se sopisi Beyoncélle paremmin, myöhemmin katuen kappaleen pois antamista. Osa Beyoncén faneista koki hänen kommentit epäkunnoittaviksi, jonka jälkeen Ne-Yo selvensi asiaa Twitterissä kirjoittaen, että hän kirjoitti kappaleen alun perin itselleen, mutta tajusi myöhemmin miltä kappale kuulosti miehen laulamana, jonka takia hän antoi sen pois. 

 Sävellys 
”Irreplaceable” on pop- ja country-R&B-balladi. Kappale on rauhallisempi kuin usea muu kappale albumilla. Kappaleessa käytetään pehmeästi näppäiltyä akustista kitaraa, Hermansenin ja Eriksenin yhdistävän klassisen kitarasointukulun, modernilta kuulostavan 808-rumpukompin ja sellot. Rolling Stonen Rob Sheffield kirjoitti, että Chris Brownin vuoden 2007 single ”With You”, joka on niin ikään Stargaten tuottama, sisältää saman elementin eli kitaranäppäilyn. Hän totesi:
”'With You' on vakuuttava, vaikka heti huomaa, että tuottajaduo Stargate yritti vain toistaa 'Irreplaceable' -kaavaa vielä kerran.” Billboard -lehti puolestaan totesi, että kappale ”nojautuu ehkä hieman liikaa” ”Irreplaceableen”.

Chicago Sun-Times -lehden Jim DeRogatis kirjoitti, että ”Irreplaceable” muistuttaa Whitney Houstonin laulamia balladeja. IGN:n Spence D. arveli, että kappaleessa on vaikutteita Aretha Franklinin työstä, sillä siinä on useita vaihteluita kurkkuäänissä ja oktaavialueissa. Kappaleen sanoitukset käsittelevät suhteen hajoamista, kun nainen saa tietää miehensä olevan uskoton. The New York Times kirjoitti, että kappale kuulostaa ”itsenäisyysjulistukselta”. Hermansen sanoi, että ”Irreplaceable” on kappale, josta ”ihmiset kaikista elämänpiireistä voivat nauttia”. Beyoncé itse kuvaili kappaletta ”hieman rehelliseksi” ja, että ”emme voi unohtaa omaa voimaamme ja arvoamme. Joskus rakastuessamme unohdamme sen. Joskus tuntuu, ettei meitä arvosteta. Ja joskus he unohtavat, että heidät voidaan korvata”.

 Julkaisu 
Tuotantovaiheessa Hermansen ajatteli, ettei ”Irreplaceable” saisi radiosoittoa sen akustisten kitaroiden vuoksi, ja piti kappaletta liian pop-tyylisenä. Hän ei odottanut, että ”Irreplaceable” sopisi mihinkään tiettyyn musiikkigenreen. Ennusteestaan huolimatta kappale menestyi urbaanin musiikin listoilla. Sitä soitettiin New Yorkissa ja myös kantrimusiikkiradioasemilla. Pian kappaleen julkaisun jälkeen Beyoncé kertoi MTV:lle: ”Rakastan 'Irreplaceablea'. Mielestäni on tärkeää, että on olemassa tällaisia kappaleita. Niin monet ihmiset ovat tulleet luokseni kyyneleet silmissä ja sanoneet: 'Koin ensimmäisen eroni. Ilman tätä kappaletta en olisi ollut tarpeeksi vahva olla soittamatta hänelle. En olisi tiennyt, kuinka paljon olen arvoinen.' Olen onnellinen, että saan olla osa sitä.”

”Irreplaceable” julkaistiin Isossa-Britanniassa toisena singlenä 23. lokakuuta 2006. Yhdysvalloissa kappale oli B’Day -albumin kolmas single ja se julkaistiin 5. joulukuuta 2006 instrumentaaliversion kanssa. Britanniassa singlestä julkaistiin kaksi versiota 26. lokakuuta 2006. CD-single, joka sisälsi ”Irreplaceable” -kappaleen albumiversion ja Freemasonsin klubimixin kappaleesta ”Ring the Alarm”. Laajennettu CD, joka sisälsi albumiversion, kolme remixiä ”Ring the Alarmista” ja sen musiikkivideon. Australiassa julkaistiin 5. joulukuuta 2006 maxi-single, joka sisälsi albumiversion ja kaksi remixiä kappaleesta ”Déjà Vu”. Maurice Joshuan tekemä remix julkaistiin kaksi viikkoa myöhemmin.

Beyoncé julkaisi kappaleesta espanjankielisen version ”Irreemplazable”, joka julkaistiin B’Day -albumin deluxe-version toisella levyllä 12. kesäkuuta 2006. Kokonaan espanjankielinen EP-levy Irreemplazable julkaistiin Yhdysvalloissa 28. elokuuta 2007 ja Isossa-Britanniassa 10. syyskuuta 2007. 

Kappale oli mukana Songs for Japan -kokoelmalevyllä, joka julkaistiin vuoden 2011 Tōhokun maanjäristys ja tsunamin uhrien hätävarojen saamiseksi.

 Vastaanotto 
”Irreplaceable” sai ylistäviä arvioita. Entertainment Weekly -lehden Jody Rosen totesi, että ”Irreplaceable” on ”keinuva sävelmä, joka ei muistuta mitään, mitä Beyoncé on aiemmin esittänyt”. The Boston Globen Sarah Rodman kirjoitti, että kappale on ”lempeä mutta raivostuttavan tarttuva.” IGN:n Spence Abbott totesi, että ”Irreplaceable” ja ”Resentment” edustavat ”perinteisempää modernia R&B-tunnelmaa” kuin mikään muu kappale B’Day -albumilla, mikä saa ne erottumaan ikään kuin ne olisi äänitetty erillään muusta levystä.

Fox Newsin Roger Friedman kuvaili ”Irreplaceablea” ”älykkääksi balladiksi” ja albumin mieleenpainuvimmaksi kappaleeksi. Hänen mukaansa sillä oli eniten potentiaalia tavoittaa fanit nopeasti, ja se oli ainoa kappale levyllä, ”jonka mukana tekisi oikeasti mieli laulaa.” Pitchforkin Tim Finney kutsui ”Irreplaceablea” B’Dayn parhaaksi kappaleeksi ja kehui sen kokonaisvaltaista tuotantoa.

 Tunnustus ja palkinnot 
Mark Edward Nero sijoitti kappaleen vuoden 2006 yhdeksänneksi parhaaksi R&B-kappaleeksi kirjoittaen, että ”tässä kappaleessa on kauttaaltaan nykyklassikon aineksia”. The Village Voice listasi kappaleen sijalle 18 vuoden 2006 parhaiden kappaleiden listallaan. Pitchforkin toimitus sijoitti sen vuoden 2006 Top 100 Tracks -listallaan sijalle 45. MTV Newsin Shaheem Reid, Jayson Rodriguez ja Rahman Dukes sijoittivat kappaleen sijalle kolme heidän vuoden 2007 listallaan välttämättömistä R&B-kappaleista.

Vuonna 2009 Ryan Schreiber sijoitti ”Irreplaceable” -kappaleen sijalle 183 500 parhaasta kappaleesta 2000-luvulta. Rolling Stone sijoitti kappaleen sijalle 60 100 parhaasta kappaleesta 2000-luvulta. Recording Industry Association of America (RIAA) tunnusti kappaleen vuosikymmenen ”myydyimmäksi naisartistin soittoääneksi”.

”Irreplaceable” voitti parhaan naispuolisen R&B/soul-kappaleen palkinnon vuoden 2007 Soul Train Music Awards -palkintogaalassa ja ”lempikappale” -palkinnon vuoden 2007 Nickelodeon Kids’ Choice -gaalassa. Kappale oli ehdolla vuoden levytykseksi vuoden 2008 Grammy-gaalassa ja vuoden kappaleeksi VH1 Soul Vibe -palkintogaalassa. American Society of Composers, Authors and Publishers (ASCAP) tunnusti ”Irreplaceablen” yhdeksi vuoden 2007 eniten esitetyksi kappaleeksi.

 Kaupallinen menestys 
”Irreplaceable” nousi useille listoille ympäri maailmaa, ja siitä tuli B’Day -albumin kaikista menestynein kappale. Yhdysvaltain Billboard Hot 100 -listalla kappale debytoi sijalla 87 4. marraskuuta 2006. Kappale nousi listalla nopeasti radiosoiton takia ja se oli ”paras radiosoiton nousija” kuusi viikkoa peräkkäin. ”Irreplaceable” saavutti listan ykkössijan 16. joulukuuta 2006 tehden kappaleesta Beyoncén neljännen listaykkösen ja toisen vuonna 2006. Kappale vietti listan kärjessä kymmenen peräkkäistä viikkoa ja yhteensä 30 listaviikkoa. Se on myynyt Yhdysvalloissa kahdeksankertaista platinaa. ”Irreplaceable” oli myös maan radiosoittolistan kärjessä 11 peräkkäistä viikkoa. 

Mediabasen mukaan ”Irreplaceable” saavutti 200 miljoonan radiokuuntelijan rajapyykin 11. joulukuuta 2006. Beyoncén toinen kappale ”Check on It” oli saavuttanut saman rajapyykin 31. tammikuuta 2006. Hänestä tuli toinen artisti Yhdysvalloissa, jonka kaksi kappaletta olivat saavuttaneet 200 miljonaa radiokuuntelijaa saman vuoden aikana. Mariah Carey saavutti saman rajapyykin vuonna 2005. Helmikuussa 2010 Recording Industry Association of America (RIAA) tunnusti kappaleen 2000-luvun myydyimpänä naisartistin soittoäänenä. Elokuuhun 2011 mennessä kappale oli myynyt Yhdysvalloissa yli kolme miljoonaa digitaalista latausta.

”Irreplaceable” debytoi Australian singlelistan sijalla kahdeksan ja oli parhaimmillaan ykkössijalla kolmen viikon ajan. Australian Recording Industry Association (ARIA) on myöntänyt kappaleelle seitsenkertaisen platinalevyn. Uudessa-Seelannissa kappale nousi ykköseksi. Isossa-Britanniassa ”Irreplaceable” nousi Britannian singlelistan sijalle neljä ja vietti listalla yhteensä 36 listaviikkoa.

 Kappaleet 

Yhdysvaltain remixit – EP








Australian EP




Saksan Basic Single



Saksan Premium CD-single




 Ring the Alarm (tehostettu musiikkivideo)

 Listasijoitukset 

 Viikoittaiset listat 
 Lista (2006–2007) Korkein sijoitus Alankomaat (Dutch Top 40) 3 Alankomaat (Single Top 100) 5 Australia (ARIA) 1 Australia, urbaani (ARIA) 2 Belgia (Ultratop 50 Flanderi) 13 Belgia (Ultratop 50 Vallonia) 25 Euroopan singlet (Billboard) 7 Irlanti (IRMA) 1 Iso-Britannia, Britannian singlelista (OCC) 4 Iso-Britannia, Hip Hop/R&B (OCC) 1 Italia (FIMI) 10 Italia (FIMI)”Irreemplazable” 3 Itävalta (Ö3 Austria Top 40) 11 Kanada (Canadian Hot 100) 20 Kreikka (IFPI) 17 Kroatia (HRT 7 Norja (VG-lista) 8 Puola, radiosoitto (ZPAV 2 Ranska (SNEP) 10 Ranska, radiosoitto (SNEP) 2 Romania (Romanian Top 100) 4 Ruotsi (Sverigetopplistan) 19 Saksa (Gfk) 11 Saksa (GfK Entertainment charts)”Irreemplazable” 78 Skotlanti (OCC) 5 Suomi (Suomen virallinen singlelista)”Irreemplazable” 13 Sveitsi (Schweizer Hitparade 9 Tanska (Tracklisten) 9 Unkari (Rádiós Top 40) 1 Uusi-Seelanti (Recorded Music NZ) 1 Venäjä, radiosoitto (TopHit) 11 Venezuela, pop rock (Record Report) 4 Yhdysvallat, Billboard Hot 100 1 Yhdysvallat, Dance Club Songs (Billboard) 1 Yhdysvallat, Hot Latin Songs (Billboard)”Irreemplazable” 4 Yhdysvallat, Hot R&B/Hip-Hop Songs (Billboard) 1 Yhdysvallat, Pop 100 (Billboard) 1 Yhdysvallat, Rhythmic (Billboard) 1
 Lista (2012) Korkein sijoitus Etelä-Korea, kansainvälinen (Gaon latauslista) 62

 Vuoden lopun listat 
 Lista (2006) Sijoitus Alankomaat (Dutch Top 40) 41 Alankomaat (Single Top 100) 71 Australia (ARIA) 23 Australia, urbaani (ARIA) 16 Euroopan singlet (Billboard) 100 Irlanti (IRMA) 17 Iso-Britannia, singlelista (OCC) 29 Romania (Romanian Top 100) 27 Sveitsi (Schweizer Hitparade) 96

 Lista (2007) Sijoitus Alankomaat (Single Top 100) 99 Australia (ARIA) 42 Australia, urbaani (ARIA) 19 Brasilia (Crowley) 8 Euroopan singlet (Billboard) 42 Iso-Britannia, singlelista (OCC) 120 Saksa (Media Control GfK) 79 Venäjä, radiosoitto (TopHit) 107 Yhdysvallat, Billboard Hot 100 1 Yhdysvallat, Adult Contemporary (Billboard) 24 Yhdysvallat, Hot R&B/Hip Hop Songs (Billboard) 7 Yhdysvallat, Pop 100 (Billboard) 3 Yhdysvallat, Rhythmic Airplay (Billboard) 8

 Lista (2012) Sijoitus Etelä-Korea, kansainvälinen (Gaon latauslista) 173

 Vuosikymmenen lopun listat 
 Lista (2000–2009) Sijoitus Yhdysvallat, Billboard Hot 100 25 Yhdysvallat, Hot R&B/Hip Hop Songs (Billboard) 45 Yhdysvallat, Mainstream Top 40 (Billboard) 40

 Kaikkien aikojen listat 
 Lista  Sijoitus Yhdysvallat, Billboard Hot 100 160

 Myyntipalkinnot 
 Maa ja myöntäjä Sertifikaatti Myyntimäärät Australia (ARIA) 7x Platinaa  Brasilia (Pro-Música Brasil) 3x Platinaa  Iso-Britannia (BPI) 3x Platinaa  Kanada (Music Canada) Platinaa  Kanada (Music Canada)Mastertone Platinaa  Saksa (BVMI) Kultaa  Uusi-Seelanti (RMNZ) 3x Platinaa  Yhdysvallat (RIAA) 8x Platinaa  Yhdysvallat (RIAA)Mastertone 3x Platinaa 

 Julkaisuhistoria 
 Alue Ajankohta Formaatti Levy-yhtiö(t) Lähde Iso-Britannia 23. lokakuuta 2006 CD RCA  Australia  27. lokakuuta 2006 Digitaalinen lataus (EP) Sony BMG  Iso-Britannia 30. lokakuuta 2006 12-tuumainen vinyyli RCA  Saksa 3. marraskuuta 2006 CD Sony BMG  Australia 6. marraskuuta 2006 Maxi CD  Yhdysvallat 5. joulukuuta 2006 CD   Ranska 8. tammikuuta 2007  Sony BMG  Yhdysvallat 13. helmikuuta 2007 Digitaalinen lataus (EP)  

 Katso myös 
 Luettelo Billboard Hot 100 -listan ykkösistä vuonna 2006
 Luettelo Billboard Hot 100 -listan ykkösistä vuonna 2007

 Lähteet 

Luokka:Vuoden 2006 kappaleet
Luokka:Beyoncén kappaleet
Luokka:Billboard Hot 100 -listan ykköset